CELEX: 32007D0570
Language: sl
Date: 2007-08-20 00:00:00
Title: 2007/570/ES: Odločba Komisije z dne 20. avgusta 2007 o spremembi Odločbe 2003/634/ES o odobritvi programov za pridobitev statusa odobrenih območij in odobrenih ribogojnic, prostih virusne hemoragične septikemije (VHS) in infekciozne hematopoetske nekroze (IHN) rib, znotraj neodobrenih območij (notificirano pod dokumentarno številko C(2007) 3902) (Besedilo velja za EGP )

22.8.2007   
            
            
               SL
            
            
               Uradni list Evropske unije
            
            
               L 217/36
            
         
      ODLOČBA KOMISIJE
   
   z dne 20. avgusta 2007
   o spremembi Odločbe 2003/634/ES o odobritvi programov za pridobitev statusa odobrenih območij in odobrenih ribogojnic, prostih virusne hemoragične septikemije (VHS) in infekciozne hematopoetske nekroze (IHN) rib, znotraj neodobrenih območij
   (notificirano pod dokumentarno številko C(2007) 3902)
   (Besedilo velja za EGP)
   (2007/570/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 10(2) Direktive,
   ob upoštevanju naslednjega:
   
               (1)
            
            
               V skladu z Direktivo 91/67/EGS lahko država članica predloži Komisiji program, ki ji naknadno omogoča, da uvede postopke za območje ali ribogojnico znotraj neodobrenega območja, da pridobi status odobrenega območja ali odobrene ribogojnice, proste ene ali več bolezni rib VHS in IHN, znotraj neodobrenega območja. V odločbi Komisije 2003/634/ES (2) so odobreni in navedeni programi, ki so jih predložile različne države članice.
            
         
               (2)
            
            
               Združeno kraljestvo je v pismu z dne 28. marca 2007 zaprosilo za odobritev programa za reko Ouse za povrnitev statusa odobrenega območja, prostega VHS. Komisija je pregledala predloženi program in ugotovila, da je v skladu s členom 10 Direktive 91/67/EGS. Zato je treba navedeni program odobriti in ga vključiti na seznam Priloge I k Odločbi 2003/634/ES.
            
         
               (3)
            
            
               Finska je v pismu z dne 21. novembra 2006 zaprosila za podaljšanje statusa odobrenega območja, prostega VHS, za vso obalno območje, razen območij s posebnimi ukrepi za izkoreninjenje. Dokumentacija, ki jo je predložila Finska, kaže, da območje izpolnjuje zahteve iz člena 5 Direktive 91/67/EGS. Vsa obalna območja njenega ozemlja, razen območij s posebnimi ukrepi za izkoreninjenje, so bila ocenjena kot prosta bolezni in vključena na seznam odobrenih območij, prostih VHS, v Prilogi I k Odločbi Komisije 2002/308/ES z dne 22. aprila 2002 s seznami con in ribogojnic, odobrenih glede ene ali več bolezni rib – virusna hemoragična septikemija (VHS) in nalezljiva hematopoetska nekroza (IHN) (3). Program proti VHS za vsa obalna območja Finske, razen tisti del programa, ki zajema območja s posebnimi ukrepi za izkoreninjenje, je zaključen in ga je zato treba črtati iz Priloge I k Odločbi 2003/634/ES.
            
         
               (4)
            
            
               Italija je v pismu z dne 11. januarja 2006 zaprosila za odobritev programa za ribogojnico za pridobitev statusa odobrene ribogojnice, proste VHS in IHN, znotraj neodobrenega območja. Komisija je pregledala predloženi program in ugotovila, da je v skladu s členom 10 Direktive 91/67/EGS. Zato je treba navedeni program odobriti in ga vključiti na seznam Priloge II k Odločbi 2003/634/ES.
            
         
               (5)
            
            
               Programi za območje Val di Sole e Val di Non in območje Val Banale v avtonomni pokrajini Trento in program za območje Valle del Torrente Venina v deželi Lombardija so zaključeni. Zato jih je treba črtati iz Priloge I k Odločbi 2003/634/ES.
            
         
               (6)
            
            
               Odločbo 2003/634/ES je zato treba ustrezno spremeniti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Prilogi I in II k Odločbi 2003/634/ES se nadomestita z besedilom iz Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 20. avgusta 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 46, 19.2.1991, str. 1. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 220, 3.9.2003, str. 8. Odločba, kakor je bila nazadnje spremenjena z Odločbo 2006/685/ES (UL L 282, 13.10.2006, str. 44).
   
      (3)  UL L 106, 23.4.2002, str. 28. Odločba, kakor je bila nazadnje spremenjena z Odločbo 2007/345/ES (UL L 130, 22.5.2007, str. 16).
   
      PRILOGA
      „
            PRILOGA I
            PROGRAMI, PREDLOŽENI ZA PRIDOBITEV STATUSA ODOBRENEGA OBMOČJA, PROSTEGA ENE ALI VEČ BOLEZNI RIB VHS IN IHN
            1.   DANSKA
            PROGRAM, KI GA JE PREDLOŽILA DANSKA 22. MAJA 1995 ZA NASLEDNJA OBMOČJA:
            
                        —
                     
                     
                        porečje FISKEBÆK Å
                     
                  
                        —
                     
                     
                        vsi DELI JUTLANDIJE južno in zahodno od porečij Storåen, Karup å, Gudenåen in Grejs å
                     
                  
                        —
                     
                     
                        območje vseh DANSKIH OTOKOV
                     
                  2.   NEMČIJA
            PROGRAM, KI GA JE PREDLOŽILA NEMČIJA 25. FEBRUARJA 1999 ZA NASLEDNJA OBMOČJA:
            
                        —
                     
                     
                        območje v porečju OBERN NAGOLD
                     
                  3.   ITALIJA
            
                        3.1
                     
                     
                        PROGRAM, KI GA JE ITALIJA 6. OKTOBRA 2001 PREDLOŽILA ZA AVTONOMNO POKRAJINO BOLZANO, KAKOR JE BIL SPREMENJEN Z DOPISOM Z DNE 27. MARCA 2003, ZA NASLEDNJA OBMOČJA:
                        
                           Območje pokrajine Bolzano
                        
                        
                                    —
                                 
                                 
                                    Vsa porečja v pokrajini Bolzano.
                                    Zgornji del območja VAL DELL'ADIGE – tj. porečje reke Adiže od njenih izvirov v pokrajini Bolzano do meje s pokrajino Trento
                                    (Preostali, spodnji del območja VAL DELL’ADIGE spada pod odobreni program avtonomne pokrajine Trento. Zgornji in spodnji del tega območja se štejeta za eno epidemiološko enoto.)
                                 
                              
                  
                        3.2
                     
                     
                        PROGRAM, KI GA JE ITALIJA 23. DECEMBRA 1996 IN 14. JULIJA 1997 PREDLOŽILA ZA AVTONOMNO POKRAJINO TRENTO ZA NASLEDNJA OBMOČJA:
                        
                                     
                                 
                                 
                                    
                                       Območje Val dell'Adige – spodnji del
                                    
                                    
                                                —
                                             
                                             
                                                Porečje reke Adiže in njenih izvirov na ozemlju avtonomne pokrajine Trento od meje s pokrajino Bolzano do jezu Ala (hidroelektrarna).
                                                (Zgornji del območja VAL DELL'ADIGE spada pod odobreni program pokrajine Bolzano. Zgornji in spodnji del tega območja se štejeta za eno epidemiološko enoto.)
                                             
                                          
                              
                                     
                                 
                                 
                                    
                                       Območje Torrente Arnò
                                    
                                    
                                                —
                                             
                                             
                                                Povodje od izvira potoka Arnò do pregrad v spodnjem toku, preden se potok Arnò izlije v reko Sarca.
                                             
                                          
                              
                                     
                                 
                                 
                                    
                                       Območje Varone
                                    
                                    
                                                —
                                             
                                             
                                                Povodje od izvira potoka Magnone do slapu.
                                             
                                          
                              
                                     
                                 
                                 
                                    
                                       Območje Alto e Basso Chiese
                                    
                                    
                                                —
                                             
                                             
                                                Porečje reke Chiese od njenega izvira do jezu Condino, razen povodij potokov Adanà in Palvico.
                                             
                                          
                              
                                     
                                 
                                 
                                    
                                       Območje Torrente Palvico
                                    
                                    
                                                —
                                             
                                             
                                                Povodje potoka Palvico do pregrade, zgrajene iz betona in kamnov.
                                             
                                          
                              
                  
                        3.3
                     
                     
                        PROGRAM, KI GA JE ITALIJA 21. FEBRUARJA 2001 PREDLOŽILA ZA DEŽELO BENEČIJO ZA NASLEDNJA OBMOČJA:
                        
                           Območje Torrente Astico
                        
                        
                                    —
                                 
                                 
                                    Porečje reke Astico od njenih izvirov (v avtonomni pokrajini Trento in v pokrajini Vicenza, dežela Benečija) do jezu blizu mostu Pedescala v pokrajini Vicenza.
                                    Spodnji tok reke Astico v smeri toka med jezom blizu mostu Pedescala in jezom Pria Maglio se šteje za varovalni pas.
                                 
                              
                  
                        3.4
                     
                     
                        PROGRAM, KI GA JE ITALIJA 20. FEBRUARJA 2000 PREDLOŽILA ZA DEŽELO UMBRIJO ZA NASLEDNJA OBMOČJA:
                        
                           Območje Fosso de Monterivoso
                        
                        
                                    —
                                 
                                 
                                    Porečje reke Monterivoso od njenih izvirov do jezov pri kraju Ferentillo.
                                 
                              
                  
                        3.5
                     
                     
                        PROGRAM, KI GA JE ITALIJA 23. SEPTEMBRA 2004 PREDLOŽILA ZA DEŽELO TOSKANO ZA NASLEDNJA OBMOČJA:
                        
                           Območje Valle di Tosi
                        
                        
                                    —
                                 
                                 
                                    Porečje reke Vicano di S. Ellero od njenih izvirov do jezu pri Il Greto v bližini vasi Raggioli.
                                 
                              
                  
                        3.6
                     
                     
                        PROGRAM, KI GA JE ITALIJA 22. NOVEMBRA 2005 PREDLOŽILA ZA DEŽELO TOSKANO ZA NASLEDNJA OBMOČJA:
                        
                           Bacino del Torrente Taverone
                        
                        
                                    —
                                 
                                 
                                    Porečje reke Taverone od njenih izvirov do jezu nizvodno od ribogojnice Il Giardino.
                                 
                              
                  
                        3.7
                     
                     
                        PROGRAM, KI GA JE ITALIJA 2. FEBRUARJA 2006 PREDLOŽILA ZA DEŽELO PIEMONT ZA NASLEDNJA OBMOČJA:
                        
                           Območje Valle Sessera
                        
                        
                                    —
                                 
                                 
                                    Porečje reke Sessere od izvirov do jezu ‚Ponte Granero‘ v občini Coggiola.
                                 
                              
                  
                        3.8
                     
                     
                        PROGRAM, KI GA JE ITALIJA 21. FEBRUARJA 2006 PREDLOŽILA ZA DEŽELO LOMBARDIJO ZA NASLEDNJA OBMOČJA:
                        
                           Območje Valle del Torrente Bondo
                        
                        
                                    —
                                 
                                 
                                    Porečje reke Bondo od izvirov do jezu Vesio.
                                 
                              
                  
                        3.9
                     
                     
                        PROGRAM, KI GA JE ITALIJA 22. MAJA 2006 PREDLOŽILA ZA DEŽELO LOMBARDIJO ZA NASLEDNJA OBMOČJA:
                        
                           Območje Fosso Melga – Bagolino
                        
                        
                                    —
                                 
                                 
                                    Porečje reke Fosso Melga od izvirov do jezu, kjer se reka Fosso Melga izliva v reko Caffaro.
                                 
                              
                  4.   FINSKA
            
                        4.1
                     
                     
                        PROGRAM PROTI VHS, VKLJUČNO S POSEBNIMI UKREPI ZA IZKORENINJENJE, KI GA JE FINSKA PREDLOŽILA Z DOPISI Z DNE 27. MARCA IN 4. JUNIJA 2002, 12. MARCA, 12. JUNIJA IN 20. OKTOBRA 2003 ZA NASLEDNJA OBMOČJA:
                        
                                    —
                                 
                                 
                                    Provinco Åland.
                                 
                              
                                    —
                                 
                                 
                                    Zaprto območje v občini Pyhtää.
                                 
                              
                                    —
                                 
                                 
                                    Zaprto območje, ki zajema občine Uusikaupunki, Pyhäranta in Rauma.
                                 
                              
                  5.   ZDRUŽENO KRALJESTVO
            
                        5.1
                     
                     
                        PROGRAM PROTI VHS, KI GA JE ZDRUŽENO KRALJESTVO PREDLOŽILO 28. MARCA 2007 ZA NASLEDNJA OBMOČJA:
                        
                                    —
                                 
                                 
                                    Reko Ouse od njenih izvirov do običajne meje plimovanja pri Naburn Lock in Weir.
                                 
                              
                  
         
            PRILOGA II
            PROGRAMI, PREDLOŽENI ZA PRIDOBITEV STATUSA ODOBRENE RIBOGOJNICE, PROSTE ENE ALI VEČ BOLEZNI RIB VHS IN IHN, ZNOTRAJ NEODOBRENEGA OBMOČJA
            1.   ITALIJA
            
                        1.1
                     
                     
                        PROGRAM, KI GA JE ITALIJA 2. MAJA 2000 PREDLOŽILA ZA POKRAJINO VIDEM V DEŽELI FURLANIJI – JULIJSKI KRAJINI ZA NASLEDNJA OBMOČJA:
                        
                           Ribogojnice v povodju reke Tagliamento:
                        
                        
                                    —
                                 
                                 
                                    Azienda Vidotti Giulio s.n.c., Sutrio.
                                 
                              
                  
                        1.2
                     
                     
                        PROGRAM, KI GA JE ITALIJA 11. JANUARJA 2007 PREDLOŽILA ZA DEŽELO KALABRIJO ZA NASLEDNJA OBMOČJA:
                        
                           Ribogojnice v povodju reke Noce:
                        
                        
                                    —
                                 
                                 
                                    Pietro Forestieri-Tortora (CS) Loc. S. Sago.
                                 
                              
                  “